અત્રે ઉલ્લેખનીય છે કે, રાજ્યમાં સોમવારે 9 દર્દીના મોત થયા હતા, તો સાથે જ 138 નવા કેસ સામે આવ્યા હતા. અત્યાર સુધીમાં મૃત્યુ આંક 278 સુધી પહોંચી ગયો છે. આરોગ્ય મંત્રી શંકર ચૌધરીએ સ્વાઈન ફ્લૂના દર્દીની સારવાર કરતા ડોક્ટર અને બીજા કર્મચારીઓને વેક્સિન આપવાનો નિર્ણય કર્યો છે, જે પહેલા આપવામાં આવતી ન હતી. વકરતા જતા સ્વાઇન ફ્લૂને કાબુમાં લેવા સરકારી તંત્ર લાચાર બન્યું છે. સરકારના જણાવ્યા અનુસાર, માત્ર 38 તાલુકામાં જ સ્વાઈન ફલૂ નથી. એ સિવાય રાજ્યના મોટા ભાગોમાં સ્વાઇન ફલૂએ પોતાનો ભરડો લીધો છે. ગુજરાતમાં અત્યાર સુધીમાં સ્વાઇન ફ્લૂ પોઝીટીવનો આંક 3200 સુધી પહોંચી ગયો છે અને 1981 લોકો સારવાર હેઠળ છે. સ્વાઇન ફ્લૂનો પગલે વિવિધ સામાજિક સંગઠનો દ્વારા લોકોને મફતમાં ઉકાળો પીવાડાવામાં આવી રહ્યો છે.